**Opšti uslovi prodaje robe kompanije „UNIPROMET“ DOO, ČAČAK**

**Termini i definicije**:

Sledeće reči i izrazi imaju značenja koja im se ovim pripisuju:

1. **„Prodavac“ – Preduzeće za proizvodnju, promet i usluge «UNIPROMET» d.o.o. Čačak, ul. Bulevar oslobodilaca 92A, MB 07364954, PIB 101297718;**
2. **„Kupac i/ili Naručilac“- znači svako domaće ili strano pravno i/ili fizičko lice;**
3. **„Ponuda - znači dokumenat kojim su Naručilac i/ili Kupac definisali vrstu robe/proizvoda, vrednost/cenu robe/proizvoda, način plaćanja, sredstvo obezbedjenja, rok isporuke, a koja činom potpisa od strane Kupca i/ili Naručioca i UNIPROMETA se smatra prihvaćenom od obe strane.**
4. **„Zahtev ili Narudžebnica“- znači svaki pisani zahteva Kupca/Naručioca kojim isti precizira vrstu, količinu, kvalitet, dimenzije i ostale tehničko-tehnološke karakteristike robe/proizvoda i/ili usluga;**
5. **„roba i/ili proizvod“- znači svaka robu i/ili proizvod i/ili usluge koju je Kupac i/ili Naručilac kupio/poručio od UNIPROMET;**
6. **„Cena“- vrednost robe/proizvoda definisana Ponudom i/ili ugovorom i/ili Cenovnikom i/ili Dokumentom ;**
7. **„Treća strana“ – znači svako pravno i/ili fizičko lice koje nije u direktnom dužničko-poverilačkim odnosu sa UNIPROMET.**
8. **Dokumenat - znači fakturu i/ili račun-otpremnica i/ili predračun.**
9. **Opšte odredbe**
	1. Ovi Opšti uslovi prodaje robe (nadalje: „**Opšti uslovi**“) primenjuju se u svim slučajevima kada „Unipromet“ doo, Bulevar Oslobodilaca 92a, 32000 Čačak, (dalje: „**UNIPROMET**“ i/ili Prodavac) u pravnom prometu nastupa u svojstvu Prodavca robe/proizvoda.
	2. Naručilac/Kupac će svojim potpisom ispod teksta ovih Opštih uslova potvrditi da je iste pročitao, razumeo i prihvatio, te da je sa njima u celosti saglasan, kao i da će svoje poslovanje sa privrednim društvom UNIPROMET u svemu usaglasiti sa prihvaćenom Ponudom i/ili Dokumentom i ovim Opštim uslovima. Opšti uslovi stupaju na snagu od 01.01.2020 godine.
	3. Ovi Opšti uslovi su primenjuju prilikom prve prodaje robe/proizvoda i važiće i za sve eventualne naknadne isporuke robe/proizvoda, bez potrebe da se njihova primena ponovo naročito ističe ili ugovara.
	4. Opšti uslovi nabavke Naručioca i/ili Kupca će važiti samo kada ih UNIPROMET pisanim putem prihvati, odnosno ukoliko ne protivreči ovim Opštim uslovima. Bilo koja radnja kao što su npr. prijem robe/proizvoda i/ili usluge, plaćanje i sl. ne predstavlja radnju kojom bi UNIPROMET mogao da pristane na opšte uslove Naručioca i/ili Kupca.
	5. UNIPROMET zadržava sva prava, uključujući i prava intelektualne svojine na svim dokumentima koji čine Ponudu kao što su npr. specifikacije, crteži, skice, katalozi i sl.. Ovde spomenuta dokumenta se ne mogu stavljati na raspolaganje trećoj strani bez prethodne saglasnosti UNIPROMET-a i ona će, na zahtev, odmah biti vraćena UNIPROMET-u. Isti tretman će imati i odgovarajuća dokumenta Naručioca i/ili Kupca. Naručilac i/ili Kupac je saglasan da UNIPROMET sa sadržinom dokumenta Naručioca i/ili Kupca može upoznati svoje podizvođače.
10. **Ponuda**
	1. Ponuda upućena od strane UNIPROMET odredjenom licu Naručioca i/ili Kupca, biće obavezujuća za UNIPROMET samo ukoliko je u njoj naveden rok za njeno prihvatanje.
	2. Navedena Ponuda obavezivaće UNIPROMET samo u roku određenom za njeno prihvatanje.
	3. . Potpisana i vraćena Ponuda od strane Naručioca i/ili Kupca, smatraće se kao izjava o prihvatanju Ponude i ovih Opštih uslova. Izjava o prihvatanju Ponude može biti data i na bilo koji drugi način u pisanoj formi i/ili dostavljanjem saglasnosti putem e-mail-a.
	4. Ponuda je prihvaćena i kada Naručilac i/ili Kupca plati vrednost poručene robe/proizvoda, kao i kad učini neku drugu radnju koja se, na osnovu Ponude, prakse utvrđene između zainteresovanih strana ili običaja, može smatrati kao izjava o prihvatanju. Ponuda prihvaćena od strane Naručioca i/ili Kupca i ovi Opšti uslovi čine Ugovor o prodaji robe/proizvoda ili njegov sastavni deo kada se isti zaključuje posebno.
	5. Za svaku pojedinačnu isporuku Naručilac i/ili Kupac, će blagovremeno dostaviti UNIPROMET zahtev u kom će precizirati vrstu, količinu, kvalitet, dimenzije kao i ostale tehničko-tehnološke karakteristike robe/proizvoda i/ili usluge koja mu je potrebna, sa preciziranjem i svih ostalih elemenata od značaja za sastavljanje Ponude i/ili Dokumenta od strane UNIPROMET.
	6. Ukoliko Naručilac i/ili Kupac, ne precizira zahtevani kvalitet, UNIPROMET isporučuje svoje standardne proizvode/robu i smatraće se da je traženi kvalitet koji je neophodan za redovnu upotrebu ili za promet navedene robe/proizvoda.
	7. UNIPROMET se obavezuje da će Naručiocu i/ili Kupcu, u najkraćem mogućem roku od dana prijema Zahteva/Narudžbenice dostaviti Ponudu. Ukoliko UNIROMET ne dostavi Ponudu u roku od 7 (sedam) radnih dana od dana prijema Zahteva/Narudžbenice, smatraće se da ne može da isporuči robu/proizvod koja odgovara primljenom Zahteva/Narudžbenice.
11. **Predmet prodaje robe/proizvoda**
	1. Prodaja i isporuka roba/proizvoda biće određena na bazi Zahteva/Narudžbenice Naručioca i/ili Kupac, Ponude i/ili Dokumenta UNIPROMET i prihvaćene Ponude i/ili Dokumenta od strane Naručioca i/ili Kupac. Podaci objavljeni u katalozima, brošurama, tehničkim specifikacijama, cenovnicima ili oglasima biće obavezujući za UNIPROMET samo ukoliko su izričito kao takvi predviđeni u pisanoj formi od strane UNIPROMET osim u slučaju očiglednih štamparskih grešaka. U suprotnom smatraće se da nose isključivo informativni karakter i neće konstituisati nikakve pravno relevantne obaveze na strani UNIPROMET.
	2. Za svaku pojedinačnu isporuku UNIPROMET je dužan da, na pisani zahtev Naručioca i/ili Kupac, obezbedi istom atest proizvođača i/ili UNIPROMET. UNIPROMET je dužan da dostavi kopiju atesta Naručiocu i/ili Kupcu u roku od 2 (dva) dana od dana prijema zahteva, a overenu kopiju najkasnije u roku od 15 (petnaest) dana od dana dostavljenog zahteva.
	3. Naručilac i/ili Kupac potpisuje ugovor o prodaji robe/proizvoda gde će biti definisane specifičnosti koje nisu navedene u ovim Opštim uslovima. Zaključivanje posebnog ugovora o prodaji Naručilac i/ili Kupac ostvaruje pravo na rabat koji je odredjen vrstom proizvoda / robe i količinama koje kupuje.
12. **Potrebna dokumentacija**
	1. Prilikom prve kupovine robe/proizvoda Naručilac i/ili Kupac je dužan dostaviti UNIPROMET-u:
* Izvod iz APR
* fotokopiju OP obrasca (overeni potpisi lica ovlašćenih za zastupanje)
	1. Obaveza je da Kupac i/ili Naručilac dostavi svaku promenu podataka u roku od 3 (tri) dana od dana izvršene promene (zahtev za gašenje delatnosti, promena sedišta, promena računa kod poslovne banke i ostalo nepomenuto). U protivnom smatraće se da je Kupac i/ili Naručilac propustio da obavesti UNIPROMET i time namerno doveoa u zabludu UNIPROMET o osnovnim podacima Kupca i/ili Naručioca, te će isti snositi svu odgovornost za štetne posledice koje time budu prouzrokovane.
	2. Strane su saglasne da će imenovati lica odgovorna za izvršenje obaveza. UNIPROMET i Kupac i/ili Naručilac mogu primati uputstva samo od ovlašćenih lica.
	3. Sva komunikacija, prepiske i objašnjenja, razmena informacija između UNIPROMET i Kupac i/ili Naručilac biće na srpskom jeziku.
	4. Sva obaveštenja koja su vezana za izvršenje obaveza preuzetih u skladu sa ovim Opštim uslovima treba da budu dostavljena u pisanoj formi na registrovani e-mail, preporučenom pošiljkom drugoj j strani, na sledeću adresu: *“UNIPROMET“ DOO ČAČAK, Bulevar oslobodilaca 92a, 32000 Čačak, Srbija*
1. **Cena**
	1. Cena, način plaćanja, obim isporuke robe/proizvoda, rok završetka (u daljem tekstu: “Isporuka”), ~~je~~ su definisani Cenovnikom, Ponudom i/ili Dokumentom i/ili ugovorom o prodaji UNIPROMET-a.
	2. Cene su *ex works EXW (Incoterms 2020)*, ukoliko drugačije nije definisano u Ponudi i/ili ugovoru o prodaji. Cena robe/proizvoda uključuje sve direktne i indirektne troškove, uključujući i dobit (profit), za izvršenje svih obaveza preuzetih od strane UNIPROMET-a. Ista obuhvata i slučajne troškove koji su potrebni za profesionalno izvršenje posla kako bi UNIPROMET u potpunosti izvršio obaveze u skladu sa dogovoreno zahtevima i uslovima.
	3. UNIPROMET zadržava pravo izmene Cenovnika, u svako doba i prema svojoj poslovnoj politici, bez prethodnog upozorenja. Cene date u Ponudi koja ima definisani rok važe do definisanog roka bez mogućnosti promene cene u tom periodu.
	4. U Ponudi i/ili Dokumentu će posebno biti iskazana cena robe/proizvoda, a posebno iznos poreza na dodatu vrednost. Iznos ovog poreza biće posebno iskazan u otpremnici, računu i drugoj finansijskoj dokumentaciji koja prati robu/proizvod.
	5. Ukoliko Naručilac i/ili Kupac ne plati fakturisanu vrednost robe/proizvoda u skladu sa definisanim u Ponudi i/ili Dokumentu rokom plaćanja, biće u obavezi da UNIPROMET pored navedene vrednosti /cene plati zakonsku i ugovorenu kamatu. UNIPROMET zadržava pravo da traži i naknadu štete.
	6. U slučaju kašnjenja u plaćanju vrednosti/cene robe/proizvoda od strane Naručioca i/ili Kupca, ~~prodavac~~ UNIPROMET zadržava pravo da obustavi dalje izvršenje svoje obaveze sve dok Naručilac i/ili Kupac u celini ne izvrši dugovano plaćanje. UNIPROMET je dužan da obaveštenje o obustavi izvršenja dostavi Naručiocu i/ili Kupcu, u pisanom obliku.
2. **Uslovi plaćanja**
	1. Uslovi plaćanja su definisani Ponudom i/ili Dokumentom i/ili ugovorom o prodaji uz poštovanje rabatne politike za prevremeno plaćanje.
	2. Plaćanje robe/proizvoda vršiće se:

- avansno pre isporuke robe/proizvoda (100%);

- u roku navedenom u Ponudi i/ili Dokumentu.

* 1. Plaćanje cene vrši se isključivo na bankovni račun naznačen u dokumentu UNIPROMET-a. .
	2. Avansno plaćanje se vrši najkasnije u roku definisanom u Ponudi i/ili Dokumentu . UNIPROMET neće biti u obavezi da otpočne sa isporukom robe/proizvoda pre nego što avans bude uplaćen. Ako po isteku roka definisanog za uplatu avansa isti ne bude uplaćen, UNIPROMET može zahtevati naknadu štete. Ukoliko UNIPROMET pored produženja roka za period u kojem je Naručilac i/ili Kupac bio u docnji sa uplatom avansa, UNIPROMET zadržava i prava u skladu sa članom 6.5.
	3. Obaveza plaćanja vrednosti/cenerobe/proizvoda će se smatrati izvršenom jedino ukoliko je uplaćeni iznos oslobođen bilo kakvih opterećenja i odbitaka kao i eventualnih naknada i troškova platnog prometa. Ukoliko to nije slučaj, iznos koji Naručilac i/ili Kupac treba da plati mora biti uvećan za iznos svih odbitaka i opterećena tako da UNIPROMET može primiti i zadržati neto iznos. Za slučaj da isplate vrednosti robe/cene podrazumeva plaćanje poreza po odbitku, Naručilac i/ili Kupac je dužan da dostavi poreske potvrde o tako plaćenom porezu u roku od 4 (četiri) nedelje od plaćanja fakture po kojoj je plaćen porez po odbitku.
	4. Prilikom uplate na tekući račun zatvaraju se prvo kamate, pa najstarije obaveze bez obzira na pozivanje na samoj uplati.
	5. Naručilac i/ili Kupac ne može svoja dugovanja prema UNIPROMET-u prebijati/kompenzirati sa potraživanjima koje UNIPROMET ima prema Naručiocu i/ili Kupcu.
	6. U slučaju da je bonitet Naručioca i/ili Kupca shodno oceni odabrane osiguravajuće kuće od strane UNIPROMET, manji od B2, uslovi plaćanja će biti posebno ugovoreni.
1. **Obezbeđenje plaćanja**
	1. U slučaju da je dogovoreno odloženo plaćanje, a nije potpisan poseban ugovor o prodaji, Naručilac i/ili Kupac se obavezuje da pre preuzimanja robe/proizvoda UNIPROMET dostavi dogovorena i važeća/validna sredstva obezbeđenja. Ova sredstva obezbeđenja UNIPROMET može aktivirati u slučaju kašnjenja plaćanja od strane Naručioca i/ili Kupca koje je duže od 15 (petnaest) dana, bez prethodnog dostavljanja pisanog obaveštenja/upozorenja Naručiocu i/ili Kupcu.
	2. Kao sredstvo obezbeđenja izvršenja svojih obaveza, Naručilac i/ili Kupca dostavlja najmanje 2 (dve) blanko potpisane menice sa odgovarajućim meničnim ovlašćenjem zajedno sa dokazom o registraciji predmetnih menica kod Narodne Banke Republike Srbije, i kopiju OP obrazca.
	3. Naručilac i/ili Kupac je na zahtev UNIPROMET-a može da dostavi bankarsku garanciju ili akreditiv kao sredstvo obezbeđenja plaćanja.
	4. UNIPROMET će Naručiocu i/ili Kupcu vratiti dostavljena sredstva obezbeđenja iz tačke 9.2. u roku od 2 (dva) radna dana od dana kada je dobio bankarski izveštaj da je Naručilac i/ili Kupac izmirio svoje obaveze, osim ukoliko se drugačije ne dogovori sa Naručiocem i/ili Kupcem.
	5. UNIPROMET zadržava pravo osiguranja potraživanja svakog svog Naručioca i/ili Kupca i aktiviranja polise usled nepoštovanja rokova plaćanja bez prethodnog pisanog obaveštenja i/ili pribavljanja posebne saglasnosti Kupca i/ili Naručioca. Pored potraživanja, ugovorom se sa starog na novog poverioca prenose i sva sporedna prava proistekla iz obezbeđenja potraživanja koje se prodaje odnosno prenosi.
2. **Vreme ispunjenja**
	1. U pogledu vremena ispunjenja primenjivaće se rokovi koji su dogovoreni od strane UNIPROMET i Kupca i/ili Naručioca . Ukoliko UNIPROMET i Kupac i/ili Naručilac nisu dogovorili rokove ispunjenja, primenjivaće se rokovi navedeni u prihvaćenoj Ponudi i/ili Dokumentu.
	2. Navedeni rokovi obavezivaće UNIPROMET pod uslovom da Naručilac i/ili Kupac blagovremeno i u dogovorenim rokovima izvrši svoje obaveze.
	3. Izvršenje isporuke u roku uslovljeno je blagovremenim prijemom svih dokumenata koje treba da obezbedi Naručilac i/ili Kupac, odnosno ispunjenja obaveza Naručioca i/ili Kupca koje prethode isporuci robe/proizvoda, npr. plaćanje avansa, dostavljanje sredstava obezbedjenja, dostavljanje adrese isporuke ukoliko je prevoz ugovoren, graničnog prelaza i carinarnice ukoliko se radi o izvoznim poslovima i sl. Ukoliko ovi uslovi nisu ispunjeni, rok isporuke robe/proizvoda će biti produžen za period do ispunjenja tih uslova.
	4. Ukoliko Naručilac i/ili Kupac uslove iz tačke (8.3.) ovog člana ne ispuni u svemu na vreme, strane su saglasne da se vreme ispunjenja obaveze UNIPROMET odloži za razuman rok, a najmanje za onoliko vremena koliko je bilo kašnjenje Naručioca i/ili Kupca u izvršenju svojih obaveza.
	5. Odredba tačke (8.4.) ovog člana neće se primenjivati ukoliko je do zakašnjenja Naručioca i/ili Kupca u izvršavanju preuzetih obaveza došlo iz razloga za koje isključivu krivicu snosi UNIPROMET.
	6. Ukoliko se zakašnjenje u ispunjenju preuzetih obaveza pojavi kao posledica više sile (mobilizacija, rat, pobuna, veće demonstracije i nemiri, štrajkovi većih razmera, prirodne katastrofe i nepogode, padovi IT sistema (uprkos razumnim preventivnim merama), protesti i blokade, kašnjenja u procesu nabavke i sl itd.) dogovoreni rokovi će se produžiti najviše koliko su trajali razlozi više sile.
	7. Strana koja usled više sile nije u mogućnosti da ispuni u roku svoju ugovornu obavezu, dužna je da odmah po pojavi razloga više sile, o tome pisanim putem obavesti drugu ugovornu stranu, kao i da, na zahtev druge ugovorne strane o višoj sili dostavi adekvatne dokaze. Ukoliko strana propusti da dostavi tražene dokaze o postojanju razloga više sile neće imati pravo na produženje ugovorenih rokova.
	8. Po prestanku razloga više sile, strana koja se na te razloge pozvala dužna je da, bez odlaganja, o tome obavesti drugu ugovornu stranu. Odmah po prestanku razloga više sile nastavljaju da teku rokovi ispunjenja dogovornih obaveza.
	9. Kada vreme predaje robe/proizvoda Naručiocu i/ili Kupcu nije određeno u Ponudi i/ili Dokumentu, UNIPROMET će biti obavezan da izvrši predaju i/ili isporuku robe/proizvoda u razumnom roku posle prihvatanja Ponude i/ili Dokumenta od strane Kupca/Naručioca. Smatraće se da je UNIPROMET izvršio svoju obavezu momentom predaje robe/proizvoda ili isprave na osnovu koje se roba/proizvod može preuzeti prevoziocu ili licu koje organizuje otpremu robe/proizvoda u ime i za račun Naručioca i/ili Kupca.
	10. Ukoliko je obaveza UNIPROMET da isporuči robu/proizvod Naručiocu i/ili Kupcu, smatraće se da je UNIPROMET svoju obavezu izvršio momentom kada je robu/proizvod poslao u mesto odredišta Naručioca i/ili Kupca.
	11. O svakom nepoštovanju rokova plaćanja naznačenih u Ponudi i/ili Dokumentu UNIPROMET će voditi evidenciju o istom i Kupca i/ili Naručioca na kraju godine zadužiti. Pomenuto zaduženje predstavlja obračun zatezne kamate u iznosu od 0,1 % na godišnjem nivou od vrednosti dotične fakture za svaku punu kalendarsku nedelju zadocnjenja, odnosno nepoštovanja rokova plaćanja naznačenih na istoj, ali ne više od 20% od ukupne vrednosti robe/proizvoda za koju je Kupac i/ili Naručilac u docnji sa plaćanjem.
	12. U slučaju kašnjenja u isporuci robe/proizvoda koje se može pripisati krivici UNIPROMET-u, Naručilac i/ili Kupac ima pravo na naplatu ugovorne kazne, a za svaku punu kalendarsku nedelju zadocnjenja. Ukupan iznos ugovorne kazne ne može premašiti 5% od ukupne vrednosti isporuka po predmetnom poslu. Uz zahtev za isplatu ove ugovorne kazne, Naručilac i/ili Kupac je obavezan i da dostavi odgovarajuće dokaze o nastaloj šteti.
	13. Odgovornost „UNIPROMET“-a usled kašnjenja u Isporuci robe/proizvoda za štetu postoji samo u slučaju stvarne štete, dok je odgovornost za izgubljenu dobit, direktnu i indirektnu štetu isključena. Naplatom ugovorne kazne dalji zahtevi Naručioca i/ili Kupca su isključeni.
	14. U slučaju kada je iznos ugovorne kazne zbog kašnjenja u isporuci robe/proizvoda dostigao maksimalno mogući iznos (tačka 8.12.) isti se ima smatrati ugovornom kaznom usled neispunjenja i predstavlja jedini zahtev koji Naručilac i/ili Kupac može istaći UNIPROMET-u.
	15. U slučaju da blagovremena isporuka robe/proizvoda ne bude moguća zbog okolnosti koje su nastale usled namerne i/ili grube nepažnje Naručioca i/ili Kupca (slučaj poverilačke docnje), pored produženja roka u skladu sa odredbama člana 8.16, UNIPROMET zadržava pravo da od Naručioca i/ili Kupca zahteva troškove skladištenja i osiguranja predmeta isporuke za taj period, kao i sve druge logističke troškove koji usled toga nastanu.
	16. Ukoliko UNIPROMET uskladišti robu/proizvod na svom skladištu, tada ima pravo da naplati od Naručioca i/ili Kupca troškove skladištenja u iznosu 0,08 € (evra) po toni robe/proizvoda za svaki dan skladištenja. UNIPROMET ima pravo da od Naručioca i/ili Kupca usluge naplati sumu koju potražuje treće lice za skladištenje robe/proizvoda.
	17. Dodatno, ukoliko isporuka bude onemogućena za više od 30 (trideset) dana, UNIPROMET je ovlašćen da zahteva od Naručioca i/ili Kupca i sve dodatne troškove koje je imao usled takvog odlaganja.
3. **Pravo zadržanja svojine**
	1. Isporučena roba/proizvod, u celosti, ili u delovima, ~~i~~/ili u partijama, ostaju svojina UNIPROMET-a sve do potpune isplate fakturisane vrednosti/cene. Za to vreme Naručilac i/ili Kupac ne može založiti, prodati ili na bilo koji drugi način raspolagati isporučenom robom/proizvodom odnosno njenim delovima i/ili partijom. Od ove zabrane raspolaganja izuzeta je isporučena roba/proizvod koju Naručilac i/ili Kupac prodaje trećim licima u okviru svog redovnog poslovanja, te da je treća lica obavestio o pravima UNIPROMET-a, i da su se isti izričito saglasili, odnosno dali svoju saglasnost na ovde definisane odredbe.. Odsustvo takvog obaveštenja odnosno pristanka/saglasnosti, nema za posledicu prestanak ili ne konstituisanje prava UNIPROMET-a predviđena ovim članom, već pored ostalih prava ovlašćuje UNIPROMET da od Naručioca i/ili Kupca zahteva naknadu štete time prouzrokovanu.
	2. U slučaju da Naručilac i/ili Kupac vrši isporuku u korist trećih lica, samim tim se smatra da je Naručilac i/ili Kupac svoje potraživanje prema tom trećem licu ustupio UNIPROMET-u, a radi naplaćivanja shodno odredbi stava 2 člana 444 Zakona o obligacionim odnosima. Radi otklanjanja svake sumnje, UNIPROMET u tom slučaju zadržava pravo da svoje potraživanje naplati bilo od Naručioca i/ili Kupca bilo od trećeg lica, pri čemu se obaveza Naručioca i/ili Kupca prema UNIPROMET-u gasi u odgovarajućem delu tek nakon naplate ustupljenog potraživanja. Sve iznose naplaćene od trećeg lica po ustupljenom potraživanju preko iznosa duga Naručioca i/ili Kupca prema UNIPROMET-u, UNIPROMET će vratiti Naručiocu i/ili Kupcu.
	3. U slučaju modifikacije i/ili izmena i/ili raspolaganja isporučenom robom/proizvodom u bilo kom obliku ili na bilo koji način, UNIPROMET ostaje vlasnik tako modifikovane i/ili izmenjene robe/proizvoda u svemu u skladu sa ovim članom. U slučaju spajanja, mešanja ili ugradnje predmeta Isporuke sa drugim stvarima/robom/proizvodom UNIPROMET kao vlasnik predmeta isporuke po osnovu zadržanja u skladu sa ovim članom, postaje suvlasnik na stvari/robi/proizvodu nastaloj modifikacijom i/ili spajanjem i/ili mešanjem odnosno na stvari/robi/proizvodu u koju je predmet Isporuke ugrađen, shodno odredbama definisanim u tačkama 9.1., 9.2.,
	4. Naručilac i/ili Kupac može potraživanja ustupljena u skladu sa odredbama tačke 9.2. naplaćivati sve do momenta kada ga UNIPROMET ne obavesti drugačije. Pravo na takvo obaveštenje UNIPROMET-a naročito postoji usled docnje ili ne plaćanja vrednosti robe/cene od strane Naručioca i/ili Kupca, odnosno postojanjem bilo koje okolnosti koja se može smatrati stečajnim razlogom u skladu sa odredbom člana 11 Zakona o stečaju ("Sl. glasnik RS", br. 104/2009, 99/2011 - dr. zakon, 71/2012 - odluka US, 83/2014, 113/2017, 44/2018 i 95/2018) i pri čemu o postojanju takve okolnosti nije neophodna odluka nekog državnog organa već procena UNIPROMET-a u skladu sa raspoloživim dokazima. Momentom obaveštenja UNIPROMET se može legitimisati pred trećim licem – dužnikom potraživanja ustupljenog radi naplaćivanja i zahtevati povraćaj predmeta Isporuke odnosno isplatu potraživanja ustupljenog radi naplaćivanja.
	5. Rizik slučajne propasti ili oštećenja robe/proizvoda koja je predmet isporuke snosi Naručilac i/ili Kupac od časa kad mu je roba/proizvod predata. Ukoliko je roba/proizvod osigurana, sva potraživanja po takvom osiguranju ovim se smatraju ustupljenim UNIPROMET-u a radi naplate potraživanja UNIPROMET-a prema Naručiocu i/ili Kupcu.
	6. O svim zahtevima usmerenim prema predmetima Isporuke, bilo pretećim ili izvršenim, Naručilac i/ili Kupac će neodložno obavestiti UNIPROMET uz dostavu sve raspoložive relevantne dokumentacije.
	7. U slučaju neispunjenja obaveza Naručioca i/ili Kupca, UNIPROMET kao vlasnik može zahtevati povraćaj robe/proizvoda u celosti ili pojedinim delovima i/ili partiji.
4. **Prijem isporuke**
	1. Ukoliko šta drugo nije posebno ugovoreno, UNIPROMET će biti u obavezi da robu/proizvod preda Naručiocu i/ili Kupcu u mestu sedišta UNIPROMET-a.
	2. UNIPROMET je izvršio obavezu predaje Naručiocu i/ili Kupcu kad mu robu/proizvod uruči ili mu preda ispravu na osnovu koje se roba/proizvod može preuzeti.
	3. Isporuka će se smatrati izvršenom momentom prelaska rizika shodno odredbama člana 11.
	4. Naručilac i/ili Kupac ne može odbiti isporuku robe/proizvoda usled manjih nedostataka. Kao takvi smatraju se nedostaci koji ne isključuju funkcionalnost robe/proizvoda odnosno oni koji ne onemogućavaju njenu redovnu upotrebu.
	5. U slučaju da Naručilac i/ili Kupac odbije prijem isporuke robe/proizvoda iz ma kog razloga, a otpočne sa komercijalnom upotrebom robe/proizvoda ili je stavi u dalji promet, smatraće se da je prijem isporuke robe/proizvoda izvršen momentom otpočinjanja upotrebe odnosno momentom prometa, ukoliko drugačije nije dogovoreno.
5. **Prelazak rizika**
	1. Ukoliko isporuka ne obuhvata ugradnju, rizik prelazi momentom kada je isporuka robe/proizvoda bila spremna za isporuku na mesto odredišta i u ugovoreno vreme. Isto važi i kada je ugovoreno da troškove prevoza snosi UNIPROMET, te robu/proizvod predaje prevozniku i/ili špediteru. Na zahtev i o trošku Naručioca i/ili Kupca UNIPROMET će osigurati isporuke robe/proizvoda od uobičajenih rizika prilikom transporta.
	2. Ukoliko isporuka obuhvata montažu, rizik prelazi momentom završetka radova i izdavanje Potvrde o preuzimanja radova, overa situacije.
	3. Ukoliko otprema, isporuka, početak ili završetak montaže, prijem robe/proizvoda i/ili usluga od strane UNIPROMET budu kasnili iz razloga za koje je odgovoran Naručilac i/ili Kupac ili ukoliko Naručilac i/ili Kupac iz drugih razloga ne prihvati isporuku robe/proizvoda, smatra se da je rizik prešao na Naručioca i/ili Kupca, momentom kada je UNIPROMET bio spreman da izvrši svoju obavezu ili je dopremio robu/proizvod na gradilište koju na istom čuva Naručioca i/ili Kupca.

1. **Odgovornost za nedostatke**
	1. Svaku Isporuku Naručilac i/ili Kupac je dužan pregledati sa pažnjom dobrog privrednika prilikom prijema robe/proizvoda. O nedostacima utvrđenim takvim pregledom Naručilac i/ili Kupac je dužan obavestiti UNIPROMET u roku od 24 sata ili zapisnički prilikom istovara odmah i bez odlaganja pod pretnjom gubitka daljih prava. Obaveštenje o nedostatku mora sadržati odgovarajući opis utvrđenog nedostatka, poziv na broj Ponude i/ili Dokumenta , potvrde zahteva /narudžbenice i/ili posebno potpisanog zapisnika.
	2. Ukoliko o uočenim nedostacima ne obavesti UNIPROMET najkasnije u roku od 8 (osam) dana od dana preuzimanja robe/proizvoda Naručilac i/ili Kupac gubi sva prava koja mu po tom osnovu pripadaju.
	3. Smatra se da nisu mogli ostati nepoznati Naručiocu i/ili Kupcu oni nedostaci koje bi brižljivo lice sa prosečnim znanjem i iskustvom lica istog zanimanja i struke kao Naručilac i/ili Kupac moglo lako identifikovati pri uobičajenom pregledu stvari/robe/proizvoda.
	4. U slučaju da Naručilac i/ili Kupac Isporuku robe/proizvoda ekspedituje otprema dalje trećim licima – kupcima bez pretovara i pregleda, odgovornost UNIPROMET-a za vidljive nedostatke je isključena.
	5. O skrivenim nedostacima Naručilac i/ili Kupac obaveštava UNIPROMET čim je za takve nedostatke saznao i bez odlaganja. Odgovornost UNIPROMET-a za skrivene nedostatke prestaje nakon 6 (šest) meseci od dana prijema Isporuke robe/proizvoda, ukoliko imperativnim propisima merodavnog prava nije predviđeno drugačije.
	6. Po prijemu obaveštenja o nedostatku u skladu sa odredbama ovog člana, UNIPROMET je ovlašćen da izvrši pregled Isporuke robe/proizvoda sa nedostatkom i dužan je, prema sopstvenom nahođenju, nedostatak otkloniti bilo popravkom bilo zamenom neispravnog dela odnosno cele Isporuke ispravnom i bez nedostatka. Ukoliko UNIPROMET ne bude omogućen pregled isporuke, obavezno uključujući i originalnu ambalažu, odnosno izbor načina otklanjanja nedostatka, odgovornost za nedostatke je isključena.
	7. Kad se posle prijema robe/proizvoda od strane Naručioca i/ili Kupca pokaže da roba/proizvod ima nedostatke koji se nisu mogli otkriti uobičajenim pregledom prilikom preuzimanja robe/proizvoda (skriveni nedostaci), Naručilac i/ili Kupac je dužan, pod pretnjom propuštanja da ostvari svoja prava, da o tim nedostacima obavesti UNIPROMET bez odlaganja.
	8. Ukoliko nedostatak ne bude otklonjen u primerenom naknadnom roku, Naručilac i/ili Kupac može zahtevati sniženje cene u visini koja odgovara razlici između vrednosti robe/proizvoda/stvari bez nedostatka i vrednosti stvari robe/proizvoda sa nedostatkom. Odgovornost UNIPROMET-a je isključena u slučaju neznatnih odstupanja od dogovorenih kvaliteta, količine i performansi, nedostataka koji u neznatnoj meri utiču na funkcionalnost Iisporučene robe/proizvoda, nedostataka koji su nastali nakon prijema iIsporuke robe/proizvoda usled nepravilnog ili nemarnog rukovanja, montaže koju nije izvršio UNIPROMET, nedostataka usled neodgovarajućih uslova skladištenja od momenta prijema pa do momenta montaže, nepridržavanjem instrukcija UNIPROMET-a, neovlašćenim servisiranjem predmeta isporuke, kao i usled drugih okolnosti koje se ne mogu pripisati UNIPROMET-u.
	9. Nesporni deo fakture Naručilac i/ili Kupac je dužan da plati u roku iskazanom na fakturi, a sporni deo fakture nakon rešavanja reklamacije.
	10. Sva prava Naručioca i/ili Kupca po osnovu nedostatka ističu nakon 12 (dvanaest) meseci od dana blagovremenog i urednog obaveštenja o nedostatku shodno ovom članu.
	11. Naručilac i/ili Kupac može odbiti isplatu kupoprodajne cene/vrednosti robe/proizvoda samo u iznosu koji odgovara vrednosti radova na uklanjanju nedostatka odnosno vrednosti delova isporuke koji se imaju zameniti. Ovo pravo Naručioca i/ili Kupca takođe ističe nakon 12 (dvanaest) meseci od dana obaveštenja o nedostatku.
2. **Garancija za ispravnost proizvoda**
	1. Garantni rok za isporučenu/prodatu robu/proizvod iznosi 12 meseci od dana prijema/Isporuke robe/proizvoda. Pod pretnjom propuštanja garantnog roka i prava po osnovu garancije, Naručilac i/ili Kupac će o nedostatku nastalom nakon prijema/isporuke robe/proizvoda, a tokom garantnog roka odmah obavestiti UNIPROMET.
	2. U pogledu blagovremenosti i urednosti obaveštenja primenjuju se odredbe iz tačaka 12.1. i 12.2.
	3. U pogledu načina otklanjanja nedostatak nastalih tokom garantnog roka primenjuje se odredbe iz tačke 12.6.
	4. Ukoliko nedostatak ne bude otklonjen u razumnom roku, a nedostatak je takav da ne sprečava Naručioca i/ili Kupca da robu /proizvod koristi nadalje uprkos istom, Naručilac i/ili Kupac može naplatiti ugovornu kaznu u iznosu od 0,1% nedeljno, a maksimalno 5% od vrednosti reklamiranog dela isporučene robe/proizvoda sa nedostatkom i zadržati Isporuku, čime se smatra da je UNIPROMET obavezu zamene robe/proizvoda sa nedostatkom na robu/proizvod bez nedostatka izvršio.
	5. U slučaju manje popravke ili zamene neodgovarajuće robe/proizvoda, garantni rok se produžava samo za onaj period u kome je Naručilac i/ili Kupac bio lišen upotrebe robe/proizvoda, tj. za period od momenta obaveštenja o nedostatku, pa do momenta otklanjanja nedostatka.
	6. Kada je zbog neispravnog funkcionisanja izvršena zamena u celosti ili supstancijalna opravka robe/proizvoda, garantni rok počinje ponovo da teče od zamene, odnosno popravke. Ako je zamenjen ili popravljen deo robe/proizvoda, garantni rok počinje ponovo da teče samo za taj deo. U slučaju produžetka garantnog roka usled zamene u celosti ili supstancijalne opravke kao i u slučaju zamene ili popravke dela isporuke tako produžen garantni rok u svakom slučaju ističe 18 (osamnaest) meseci nakon prijema inicijalne Isporuke.
	7. **Garancija ne pokriva**: neovlašćenu modifikaciju na robi/proizvodu, popravku i zamenu delova usled trošenja; zloupotrebu ili pogrešnu primenu robe/proizvoda, uključujući, ali ne ograničavajući se na korišćenje robe/proizvoda osim za ispravnu svrhu ili onu koja nije u skladu sa namenom iste; Oštećenja/kvar na robi/proizvodu nastao usled neispravnog postavljanja ili korišćenja koje nije u skladu s uputstvima i tehničkim ili bezbednosnim standardima; nezgode, višu silu, kao i svako oštećenje/kvar koji je nastao usled aktivnosti/događaja koje UNIPROMET nije mogao i ne može da kontroliše i/ili nije u nadležnosti UNIPROMET.
3. **Poverljivost i zaštita podataka**
	1. Svaka strana se obavezuje da će čuvati, odnosno osigurati poverljivost podataka koji su predmet medjusobne saradnje od trećih neovlašćenih lica, osim ako su te informacije postale javno poznate ili postale poznate jednoj od strana na neki drugi zakonit način. Poverljiva informacija su svi podaci koji nisu javno dostupni i do kojih je druga strana došla prilikom realizacije dužničko-poverilačkog odnosa izmedju UNIPROMET i Naručioca i/ili Kupca.
	2. Svaka strana će biti odgovorna za primenu važećih zakona i propisa o zaštiti podataka o ličnosti uključujući ali ne ograničavajući se na ZAKON O ZAŠTITI PODATAKA O LIČNOSTI ("Sl. glasnik RS", br. 87/2018) kao i na UREDBU (EU) 2016/679 EVROPSKOG PARLAMENTA I SAVETA od 27. aprila 2016. o zaštiti fizičkih lica u pogledu obrade ličnih podataka I o slobodnom kretanju takvih podataka i ukidanju Direktive 95/46 /EC (u daljem tekstu: „Uredba”, „GDPR”).
	3. Povreda odredbi ovim članom definisanih predstavljaju osnov za naknadu štete.
4. **Pravila za slučaj spoljnotrgovinskog prometa**
	1. Ako Naručilac i/ili Kupac prenosi Isporuku ili radove i usluge (uključujući svaku tehničku pomoć) koje pruža „UNIPROMET“ trećem licu, ovde spomenuto treće lice mora poštovati sve važeće propise o kontroli izvoza Republike Srbije i međunarodne propise o kontroli izvoza (i uvoza radi izvoza-reexport-a). U slučaju takvog prenošenja robe/proizvoda, radova i usluga treća strana se mora pridržavati odredaba o kontroli izvoza (i uvoza radi izvoza-reexport-a) Republike Srbije, Evropske unije i Sjedinjenih Američkih Država.
	2. U vezi sa tačkom 15.1., Naručilac i/ili Kupac mora posebno proveriti i jamči da:
* neće doći do kršenja embarga koji nameće Republika Srbija, Evropska Unija, Sjedinjene Američke Države, i/ili Ujedinjene Nacije takvim prenosom, vodjenjem pregovora u vezi te robe, radova i usluga ili pružanjem drugih ekonomskih resursa u vezi sa tom robom/proizvodom, radovima i uslugama i da će se u obzir uzeti ograničenja domaćeg poslovanja i zabrana zaobilaženja tih embarga;
* Takva roba/proizvod, radovi i usluge nisu namenjeni upotrebi koja uključuje naoružanje, nuklearnu tehnologiju ili oružje, ako i u meri u kojoj je takva upotreba podložna zabrani ili odobrenju, osim ako potrebno odobrenje nije dato;
* Uzimaju se u obzir propisi svih važećih Popisa sankcionisanih strana Republike Srbije, Evropske Unije i Sjedinjenih Američkih Država vezano za transakcije/promet s navedenim fizičkim i pravnim licima, organizacijama i sl..
	1. Ako Naručilac i/ili Kupac mora da omogući nadležnim organima ili UNIPROMET-u da sprovodi provere kontrole izvoza, Naručilac i/ili Kupac na zahtev UNIPROMET-a odmah UNIPROMET-u dostavlja sve informacije vezane za pojedinog krajnjeg kupca, pojedino odredište i konkretnu namenu robe/proizvoda, radova i usluga koje pruža UNIPROMET, kao i informacije o mogućim važećim ograničenjima kontrole izvoza. Naručilac i/ili Kupac će nadoknaditi UNIPROMET-u, štetu nastalu kao posledica nepridržavanja propisa o kontroli izvoza i/ili povrede ovde definisane odredbe od strane Naručioca i/ili Kupca uključujući ali ne ograničavajući se na troškove i oslobađa ga odgovornosti od svakog potraživanja, parnice, tužbe kazne, troškova advokata, izmaklu dobit. ,.
	2. U dogovorenu cenu cinkovanja nisu uključeni špediterski i carinski troškovi privremenog uvoza u Srbiju i razduživanja pocinkovanih paleta, koje organizuje Davalac na carinskom području Republike Srbije. Cena troškova špediterskih usluga iznosi 60€ po kamionu i biće fakturisan Naručiocu usluge pri izdavanju svake pojedinačne fakture za uslugu cinkovanja.
1. **Rešavanje sporova, Nadležni sud u sporovima sa inostranim elementom**
	1. Strane se obavezuju da će učiniti sve neophodne napore da eventualne sporove i nesuglasice po pitanju isporuke robe/proizvoda i izvršenja radova/usluga i tumačenja ovih Opštih uslova reše sporazumno i na miran način.
	2. Svaki spor, neslaganje ili potraživanje koje dolazi od izvršenja, ispunjenja/neispunjenja, koji se ne može rešiti na bazi prijateljskih pregovora između UNIPROMET I Kupca i/ili Naručioca, rešavaće se putem arbitraže. Stranke su saglasne da svaki spor i/ili nesuglasice u vezi sa prodajom robe/proizvoda bude konačno rešen Arbitrazom organizovanom u skladu sa Pravilnikom Stalne arbitraze pri Privrednoj komori Srbije Sedište za arbitražu će biti grad Beograd, Republika Srbija i arbitraža će se vrši na engleskom jeziku, primenjivaće se pravila Bečke konvencije. Odluka arbitraže će biti konačna i obavezujuća i za UNIPROMET I Kupca i/ili Naručioca.
2. **Rešavanje sporova. Nadležni sud**

* 1. Naručilac i/ili Kupac i UNIPROMET se obavezuju da će učiniti sve neophodne napore da eventualne sporove i nesuglasice po pitanju prodaje robe/proizvoda i/ili izvršenja radova i tumačenja ovih Opštih uslova reše sporazumno i na miran način.
	2. Ukoliko Naručilac i/ili Kupac i UNIPROMET ne uspeju da nesporazume reše na način iz prethodne tačke, rešavaće se pred Privrednim sudom u Čačku.
	3. Na sve što nije predvidjeno ovim Opštim uslovima primenjivaće se odredbe Zakona o obligacionim odnosima i drugi pozitivni propisi.
1. **Ugovor o prodaji i Opšti uslovi**
	1. U slučaju kada su UNIPROMET i Kupac i/ili Naručilac zaključili poseban ugovor o prodaji robe/proizvoda Opšti uslovi predstavljaju sastavni deo Ugovora.
	2. U slučaju postojanje razlike u odredbama Opštih uslova i odredbi Ugovora primenjivaće se odredbe zaključenog Ugovora o prodaji.
	3. U slučaju da se za bilo koju odredbu ili neki deo Opštih uslova utvrdi da su na bilo koji način nevažeći ili na drugi način neprimenljivi, ta činjenica neće uticati na preostali deo te odredbe niti na ostale odredbe Opštih uslova.